cyanic-selkie/wikianc huggingface dataset:
Τερέζα Μέι
Κυβέρνηση Κάμερον (2010 - 2016)
Κατά τη εξαετή θητεία της ως Υπουργός Εσωτερικών, η Μέι διεκπαιρέωσε πλήθος σημαντικών κυβερνητικών αποφάσεων. Ενδεικτικά: Με την ανακοίνωση του δημοψηφίσματος για την παραμονή της Βρετανίας στην ΕΕ, η Τερέζα Μέι ακολούθησε την γραμμή του Ντέιβιντ Κάμερον υποστηρίζοντας την ψήφο υπέρ της Παραμονής στην ΕΕ.
Με την νίκη της Αποχώρησης, ο Ντέιβιντ Κάμερον ανακοίνωσε την παραίτησή του από Πρωθυπουργός και Ηγέτης των Συντηρητικών στις 24 Ιουνίου 2016. Η Τερέζα Μέι κατέθεσε υποψηφιότητα για τη διαδοχή του. Έλαβε την στήριξη πλήθους συναδέλφων της και μετά από σειρά διαδοχικών ψηφοφοριών της κοινοβουλευτικής ομάδας των Συντηρητικών προκρίθηκε, μαζί με την Άντρεα Λέντσομ, ως η μια εκ των δύο επικρατέστερων διαδόχων. Λίγες μέρες αργότερα, στις 11 Ιουλίου, με την απόσυρση της μόνης ανθυποψήφιας Λέντσομ από την κούρσα διαδοχής, η Τερέζα Μέι ανακηρύχθηκε πρωθυπουργός, θέση που κατέλαβε την Τετάρτη 13 Ιουλίου 2016.
Πρωθυπουργός (2016 - 2019)
Η Τερέζα Μέι, ανακηρύχθηκε πρωθυπουργός στις 13 Ιουλίου 2016, διαδεχόμενη στον πρωθυπουργικό θώκο του Ηνωμένου Βασιλείου τον Ντέιβιντ Κάμερον, ο οποίος υπέβαλλε επίσημα την παραίτησή του ενώπιον της Βασίλισσας Ελισάβετ Β', την ίδια ημέρα. Είναι η δεύτερη γυναίκα πρωθυπουργός του Ηνωμένου Βασίλειου, μετά την Μάργκαρετ Θάτσερ.
Αναλαμβάνοντας την πρωθυπουργία προχώρησε σε έναν αρκετά σαρωτικό ανασχηματισμό με πλήθος μετακινήσεων υπουργών σε άλλα υπουργεία από αυτά που προηγουμένως υπηρετούσαν, όπως η μετακίνηση του Φίλιπ Χάμοντ από το υπουργείο Εξωτερικών σε αυτό των Οικονομικών, απολύσεις κορυφαίων υπουργών της κυβέρνησης Κάμερον όπως του Τζορτζ Όσμπορν και του Μάικλ Γκόουβ, και τοποθέτηση νέων υπουργών, όπως ο Μπόρις Τζόνσον (υπουργός Εξωτερικών) και ο Ντέιβιντ Ντέιβις (υπουργός Εξόδου από την ΕΕ).
Η κυριότερη απόφαση των πρώτων μηνών της πρωθυπουργίας της, ήταν η έναρξη των διαδικασιών σύστασης διπλωματικής ομάδας που θα διαπραγματευτεί την αποχώρηση του Ηνωμένου Βασιλείου από την Ευρωπαϊκή Ένωση και την Ενιαία Αγορά.
Στις εκλογές της 8ης Ιουνίου 2017 η Τερέζα Μέι επανεξελέγη πρωθυπουργός με το κόμμα των Συντηρητικών με 318 έδρες, αλλά δεν εξασφάλισε την απόλυτη πλειοψηφία και έτσι σχηματίστηκε κυβέρνηση μειοψηφίας. Έλαβε κοινοβουλευτική στήριξη από το Δημοκρατικό Ενωτικό Κόμμα της Βορείου Ιρλανδίας.
Στις 24 Μαΐου 2019 ανακοίνωσε την παραίτηση της από τη θέση της αρχηγού των Συντηρητικών με ημερομηνία αποχώρησης την 7η Ιουνίου, ώστε να επιταχυνθεί η διαδικασία εκλογής του επόμενου πρωθυπουργού.
Η πρωθυπουργία της χαρακτηρίστηκε από πολιτικούς αντιπάλους, αναλυτές και μεγάλη μερίδα διεθνών ΜΜΕ ως μία από τις χειρότερες όλων των εποχών τόσο στη Βρετανία, αλλά και στο κόσμο, λόγω των χειρισμών της στο Brexit και τις διεθνείς σχέσεις της χώρας μετά το δημοψήφισμα του 2016.
Στις 24 Ιουλίου 2019, υπέβαλλε και επίσημα την παραίτησή της στην Βασίλισσα Ελισάβετ Β΄,την διαδέχθηκε στον πρωθυπουργικό θώκο ο Μπόρις Τζόνσον.
Προσωπική ζωή
Η Μέι είναι παντρεμένη με τον Φίλιπ Μέι, διευθυντή επενδυτικών σχέσεων που απασχολείται στην Capital International από τις 6 Σεπτεμβρίου 1980. Πιστεύεται ευρέως ότι η πρώην πρωθυπουργός του Πακιστάν Μπεναζίρ Μπούτο γνώρισε τους δύο, κατά τη διάρκεια των σπουδών τους στην Οξφόρδη. Η Μέι έχει εκφράσει τη λύπη της για το γεγονός ότι εκείνη και ο σύζυγός της δεν μπόρεσαν να αποκτήσουν παιδιά. Οι δυο τους είναι παθιασμένοι περιπατητές και περνούν τακτικά τις διακοπές τους σε πεζοπορία στις Ελβετικές Άλπεις. Η Μέι είναι, επίσης, οπαδός του κρίκετ, με τον Τζόφφρυ Μπόικοτ ως το μεγαλύτερο θαυμαστή της. Της αρέσει ακόμη το μαγείρεμα και έχει δηλώσει ότι κατέχει 100 βιβλία μαγειρικής. Έχει πει ότι και ο Φίλιπ «είναι πολύ καλός μάγειρας».
Η Μέι, που είναι κόρη Αγγλικανού ιερέα, του Χιούμπερτ Μπράζιερ, είναι μέλος της Εκκλησίας της Αγγλίας και παρευρίσκεται τακτικά τις Κυριακές στη θεία λειτουργία. Η ίδια έχει δηλώσει ότι η χριστιανική πίστη ''«είναι μέρος μου. Είναι μέρος του ποια είμαι και ως εκ τούτου του πώς προσεγγίζω τα πράγματα»''.
Είναι γνωστή για την αγάπη της προς τη μόδα, και ιδιαίτερα προς τα ξεχωριστά παπούτσια. Κατά τη διάρκεια ομιλίας της, το 2002, φορούσε παπούτσια με λεοπάρ μοτίβο, καθώς και στην τελευταία συνεδρίαση του υπουργικού συμβουλίου το 2016 ως υπουργός εσωτερικών. Το 2014 αποκάλυψε στην εκπομπή Desert Island Discs ότι το πράγμα πολυτελείας με το οποίο θα επέλεγε να περάσει την αιωνιότητα σε ένα απομονωμένο νησί είναι το περιοδικό Vogue. Ωστόσο, έχει επικρίνει τα μέσα μαζικής ενημέρωσης που επικεντρώνονται στις ενδυματολογικές της επιλογές αντί για τα επιτεύγματά της ως πολιτικός.
Στις 1 Νοεμβρίου 2012 διαγνώστηκε με σακχαρώδη διαβήτη τύπου 1, τον οποίο αντιμετωπίζει με καθημερινές ενέσεις ινσουλίνης.
Παραπομπές
Κατηγορία:Πρωθυπουργοί του Ηνωμένου Βασιλείου Κατηγορία:Γυναίκες Πρωθυπουργοί Κατηγορία:Ηγέτες του Συντηρητικού Κόμματος (Ηνωμένο Βασίλειο) Κατηγορία:Πολιτικοί του Συντηρητικού Κόμματος (Ηνωμένο Βασίλειο) Κατηγορία:Υπουργοί Εσωτερικών (Ηνωμένο Βασίλειο) Κατηγορία:Μέλη της Βουλής των Κοινοτήτων (Ηνωμένο Βασίλειο) Κατηγορία:Βρετανοί πολιτικοί Κατηγορία:Άγγλοι πολιτικοί Κατηγορία:Απόφοιτοι του Πανεπιστημίου της Οξφόρδης
Σπυρίδων Χασιώτης
Ο Σπυρίδων Χασιώτης (1864 - 1945) ήταν Έλληνας πολιτικός και γεωπόνος.
Φρίντριχ Ράινχολντ Κρόιτσβαλντ
Ο Φρίντριχ Ράινχολντ Κρόιτσβαλντ (26 Δεκεμβρίου Π.Η. 14 Δεκεμβρίου] 1803 – 25 Αυγούστου Π.Η. 13 Αυγούστου] 1882) ήταν Εσθονός συγγραφέας που θεωρείται ο πατέρας της εσθονικής λογοτεχνίας. Είναι ο συγγραφέας του εσθονικού εθνικού έπους Καλεβιπόεγκ.
Σπυρίδων Χασιώτης
Βιογραφικά στοιχεία
Καταγόταν από το Μονοδένδρι Ζαγορίου. Σπούδασε γεωπονική και διετέλεσε πρώτος διευθυντής της Ανώτατης Γεωπονικής Σχολής καθώς και Διευθυντής της Γεωργικής Σχολής Τίρυνθας κατά την περίοδο 1894 - 1897. Θεωρείται ως ο πατέρας της γεωπονικής επιστήμης στην Ελλάδα.
Φρίντριχ Ράινχολντ Κρόιτσβαλντ
Ζωή
Οι γονείς του Κρόιτσβαλντ ήταν δουλοπάροικοι στο κτήμα Γιοεπέρε, στο Κυβερνείο της Εσθονίας της Ρωσικής Αυτοκρατορίας (σημερινή ενορία Καντρίνα, Επαρχία Λέενε-Βίρου). Ο πατέρας του εργαζόταν ως φύλακας σιταποθήκης και η μητέρα του ως καμαριέρα. Μετά την απελευθέρωση τους από τη δουλεία το 1815, η οικογένεια ήταν σε θέση να στείλει τον γιο τους στο σχολείο στο επαρχιακό σχολείο του Βέσενμπεργκ (σημερινό Ράκβερε).
Σπυρίδων Χασιώτης
Βιογραφικά στοιχεία
Το 1922 ίδρυσε το πρώτο αγροτικό κόμμα, το οποίο, όμως, διαλύθηκε γρήγορα. Εξελέγη βουλευτής Ιωαννίνων στις εκλογές του 1926 ενώ στις γερουσιαστικές εκλογές του 1929 εξελέγη γερουσιαστής για τριετή θητεία από τον Εκλογικό Σύλλογο Αγροτών και επανεξελέγη στην ίδια θέση το 1932.
Παραπομπές
Κατηγορία:Έλληνες Γερουσιαστές Κατηγορία:Βουλευτές Ιωαννίνων Κατηγορία:Έλληνες γεωπόνοι
Φρίντριχ Ράινχολντ Κρόιτσβαλντ
Ζωή
Το 1820 αποφοίτησε από το γυμνάσιο στο Τάλιν και εργάστηκε ως δάσκαλος σε δημοτικό σχολείο. Το 1833, ο Κρόιτσβαλντ αποφοίτησε από την Ιατρική Σχολή του Αυτοκρατορικού Πανεπιστημίου του Ντόρπατ.
Ο Κρόιτσβαλντ παντρεύτηκε την Μαρί Ελισάβετ Σέντλερ στις 18 Αυγούστου του ίδιου έτους. Από το 1833 έως το 1877 εργάστηκε ως δημοτικός ιατρός στο Βέρο (σημερινό Βίρου). Ήταν μέλος πολλών ευρωπαϊκών επιστημονικών εταιρειών και έλαβε τον τίτλο του επίτιμου διδάκτωρα από διάφορα πανεπιστήμια.
Έργα
μικρογραφία|Ο Κρόιτσβαλντ σε φινλανδικό περιοδικό το 1880. Ο Κρόιτσβαλντ είναι συγγραφέας αρκετών ηθικολογικών λαϊκών βιβλίων. Τα περισσότερα έχουν μεταφραστεί στα γερμανικά. Έχει γράψει έργα όπως τα Πανούκλα του Κρασιού 1840 και Ο Κόσμος και Μερικά Πράγματα που Μπορεί Κανείς να Βρει σε Αυτό το 1848–49,. Εκτός από αυτά τα έργα, συνέθεσε το εθνικό έπος Καλεβιπόεγκ (γιος του Κάλεβ),, χρησιμοποιώντας υλικό που αρχικά συγκεντρώθηκε από τον φίλο του Φρίντριχ Ρόμπερτ Φέλμαν. Επίσης, έγραψε και πολλά άλλα έργα με βάση την εσθονική λαογραφία, όπως τα Παλιά Εσθονικά Παραμύθια (1866), συλλογές στίχων και το ποίημα Λεμπίτου (1885), που δημοσιεύθηκε μετά το θάνατό του.
Ο Κρόιτσβαλντ θεωρείται ο συγγραφέας του πρώτου πρωτότυπου εσθονικού βιβλίου. Ήταν ένας από τους ηγέτες της εθνικής αφύπνισης, καθώς και παράγοντας και ενθαρρυντής των νέων και εσθονόφωνων διανοούμενων.
Εξωτερικοί σύνδεσμοι
Κατηγορία:Επικοί ποιητές Κατηγορία:Εσθονοί ιατροί
Κάστρο της Ριζούντας
Το Κάστρο της Ριζούντας (Rize Kalesi) είναι εν μέρει ερειπωμένο μεσαιωνικό κάστρο ευρισκόμενο στη Ριζούντα της Βορειοανατολικής Τουρκίας.
Το κάστρο αποτελείται από ένα φρούριο και ένα κάτω κάστρο. Πιστεύεται πως το φρούριο ανεγέρθηκε κατά την διάρκεια της περιόδου βασιλείας του Βυζαντινού αυτοκράτορα Ιουστινιανού Α΄ (βασίλευσε μεταξύ 527-565), ενώ η ανέγερση του κάτω κάστρου ανάγεται στον 13ο αιώνα.
Καλύπτει έκταση της τάξεως των 480 m². Τα οχυρωματικά τείχη, τα οποία ανεγέρθηκαν με την χρήση λαξευτών λίθων και κονιάματος, έχουν ύψος 2-20 μ. και πάχος 2-3 μ. Μεταξύ των κυλινδροειδών προμαχώνων, υπάρχουν προεξέχοντες υποστηρικτικοί πύργοι διαφόρων μορφών όπως τετράγωνοι, ορθογώνιοι και στρογγυλοί.
Παραπομπές
Κατηγορία:Κτίρια και κατασκευές στην Επαρχία Ριζούντας Κατηγορία:Κάστρα στην Τουρκία Κατηγορία:Αξιοθέατα στην Επαρχία Ριζούντας Κατηγορία:Κτίρια του Ιουστινιανού Α΄
Κάρολος Μάγκνους του Μπάντεν-Ντούρλαχ
Ο Κάρολος-Μάγκνος, γερμ. Karl-Magnus (27 Μαρτίου 1621 - 29 Νοεμβρίου 1658) από τον Οίκο του Τσέρινγκεν ήταν πρίγκιπας (μάργραβος ως προς τον τίτλο μόνο) του Μπάντεν-Ντούρλαχ.
Βιογραφία
Ήταν ο δευτερότοκος γιος του Φρειδερίκου Ε΄ μαργράβου του Μπάντεν-Ντούρλαχ και της Βαρβάρας, κόρης του Φρειδερίκου Α΄ δούκα της Βυρτεμβέργης.
Το 1658 απεβίωσε στο κάστρο Κάρλσμπουρκ του Ντούρλαχ σε ηλικία 37 ετών.
Παραπομπές
Κατηγορία:Οίκος του Τσέρινγκεν
Παγκόσμιο πρωτάθλημα Φόρμουλα 1 (1997)
μικρογραφία|Ο Μίκαελ Σουμάχερ κατά την διάρκεια του Γερμανικού Γκραν Πρι του 1997. Το Παγκόσμιο πρωτάθλημα Φόρμουλα 1 του 1997 ήταν το 48ο που διοργάνωσε η FIA. Περιλάμβανε 17 αγώνες. Ο 1ος αγώνας έγινε στις 9 Μαρτίου στην Αυστραλία κι ο 17ος και τελευταίος στις 26 Οκτωβρίου στη Jerez της Ισπανίας. Ήταν το μοναδικό Πρωτάθλημα το οποίο κέρδισε ο Ζακ Βιλνέβ. Στο Καλεντάρι του Πρωταθλήματος αυτού συμπεριλήφθηκε ένα νέο Γκραν Πρι, το Γκραν Πρι Λουξεμβούργου και το Γκραν Πρι Αυστρίας επέστρεψε ύστερα από εννέα χρόνια ενώ αφαιρέθηκε οριστικά απ' αυτό το Γκραν Πρι Πορτογαλίας το οποίο διεξαγόταν επί 12 χρόνια στην πίστα του Εστορίλ. Να πούμε πως το συγκεκριμένο Γκραν Πρι αρχικά είχε συμπεριληφθεί στο Καλεντάρι κι ήταν προγραμματισμένο να' ταν το τελευταίο Γκραν Πρι του Πρωταθλήματος όμως στην πορεία ακυρώθηκε και στη θέση του μπήκε το Γκραν Πρι Ευρώπης το οποίο έλαβε χώρα στην πίστα της Χερέθ επειδή οι υπεύθυνοι της πίστας του Εστορίλ δεν πρόλαβαν να κάνουν τις αλλαγές τις οποίες τους είχε ζητήσει ο Μπέρνι Έκλεστοουν.
1997 Κατηγορία:Μηχανοκίνητος αθλητισμός το 1997
Παμπόροβο
Παμπόροβο (βουλγαρικά: Пампорово) είναι ένα δημοφιλές χιονοδρομικό κέντρο στην επαρχία Σμόλιαν, στη νότια Βουλγαρία, ένα από τα πιο γνωστά στη νοτιοανατολική Ευρώπη. Βρίσκεται μέσα σε δάση ερυθρελάτης και δέχεται επισκέπτες κυρίως τον χειμώνα για σκι και σνόουμπορντ. Είναι επίσης δημοφιλές τουριστικό θέρετρο το καλοκαίρι. Είναι οικογενειακό θέρετρο και κατάλληλο για αρχάριους και μέτριας εμπειρίας σκιέρ.
Θέση
Το τουριστικό θέρετρο του Παμπόροβο βρίσκεται στη νότια Ροδόπη, σε υψόμετρο 1.620 μέτρων. 260 χλμ από τη Σόφια, 85 χλμ από τη Φιλιππούπολη και 15 χλμ από το Σμόλιαν. Η υψηλότερη κορυφή στην περιοχή, Σνέζανκα, με υψόμετρο 1.928 μέτρα, είναι μερικές εκατοντάδες μέτρα πάνω από το Παμπόροβο.
Σκι
Το θέρετρο διαθέτει πίστες σκι 38 χλμ. που εξυπηρετούνται από 18 ανελκυστήρες, με συνολική χωρητικότητα 13.000 ατόμων ανά ώρα. Ορισμένες νέες διαδρομές έχουν δημιουργηθεί και υπάρχει τώρα σε λειτουργία ένα νέο τσερλίφτ.
Κλίμα
Το θέρετρο είναι γνωστό ως ένα από τα πιο ηλιόλουστα θέρετρα στη Βουλγαρία. Η μέση θερμοκρασία αέρα είναι 8,5°С και το ύψος του χιονιού είναι 140-150 εκ. Στο Παμπόροβο δεν υπάρχουν απότομες αλλαγές στις καιρικές συνθήκες. Οι χειμώνες τείνουν να είναι ήπιοι, αλλά έχουν περίπου 150 ημέρες χιονόπτωσης κάθε χρόνο. Ο συνδυασμός αυτός επιτρέπει στο χιονοδρομικό μια μακρά σεζόν για σκι. Το Παμπόροβο είναι γνωστό για το μεγάλο αριθμό ηλιόλουστων ημερών κατά τη διάρκεια του χειμώνα, φτάνοντας συχνά τις 120 ημέρες από τον Δεκέμβριο ως τον Μάιο. Η μέση θερμοκρασία τον Ιανουάριο είναι 3°С.
Ανάπτυξη
Μεγάλο μέρος της παλαιότερης ανάπτυξης του Παμπόροβο βρίσκεται στα βορειοανατολικά της Σνέζανκα. Υπάρχουν σχέδια για την κατασκευή δύο γηπέδων γκολφ και την επέκταση της όλης περιοχής για σκι στο όρος Πέρελικ.
Εξωτερικοί σύνδεσμοι
Κατηγορία:Χωριά της Επαρχίας Σμόλιαν
1128 Άστριντ
Η Άστριντ (Astrid) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,609. Ανακαλύφθηκε το 1929 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά της από το όνομα της βασίλισσας (ορθότερα: βασιλικής συζύγου) Άστριντ του Βελγίου (1905-1935).
Φυσικά χαρακτηριστικά
Η μέση διάμετρος της Άστριντ εκτιμάται σε 34,69 χιλιόμετρα. Ο φασματικός τύπος της είναι C (ανθρακούχος), ενώ το άλβεδό της είναι 0,0770. Η `Αστριντ περιστρέφεται γύρω από τον εαυτό της μία φορά κάθε 10 ώρες και 14 λεπτά.
Εξωτερικοί σύνδεσμοι
Αστριντ
Βερνάρδος Γουσταύος της Βάδης-Ντούρλαχ
Ο Βερνάρδος-Γουσταύος (γερμ.: Bernhard Gustav von Baden-Durlach, 24 Δεκεμβρίου 1631 - 26 Δεκεμβρίου 1677) από τον Οίκο του Τσέρινγκεν ήταν υποστράτηγος του σουηδικού στρατού. Έπειτα από τη μεταστροφή του στον Καθολικισμό έγινε ηγούμενος των αββαείων Φούλντα και Κέμπτεν και καρδινάλιος.
Βιογραφία
Ήταν ο τρίτος γιος του Φρειδερίκου Ε΄ μαργράβου του Μπάντεν-Ντούρλαχ και της Ελεονόρας, κόρης του Αλβέρτου-Όθωνα κόμη του Ζολμς-Λάουμπαχ.
Το 1677 απεβίωσε στο Χάμμελμπουρκ σε ηλικία 46 ετών και τάφηκε στην ίδια πόλη.
Πληροφορίες προσώπου
Κατηγορία:Οίκος του Τσέρινγκεν
C7H8O
Ο μοριακός τύπος C7H8O, με μοριακή μάζα 108,13 amu (ή ακριβέστερα 108,057515 amu), μπορεί να αναφέρεται σε ισομερείς οξυγονούχες οργανικές ενώσεις με βαθμό ακορεστότητας 4, και πιο συγκεκριμένα (μεταξύ άλλων και) στα ακόλουθα ισομερή θέσης:
Κατηγορία:Αποσαφήνιση Κατηγορία:Αποσαφηνίσεις χημικών τύπων Κατηγορία:C7 Κατηγορία:Οργανικές ενώσεις με οξυγόνο
Μαρκ Αζαντόφσκι
Βιογραφικά στοιχεία
Ο Αζαντόφσκι γεννήθηκε στο Ιρκούτσκ. Ασχολήθηκε κυρίως με τη συλλογή μύθων-παραμυθιών και τη λαογραφική έρευνα κυρίως των διαφορετικών λαών της Ρωσίας και της Σιβηρίας, καθώς και με την ιστορία της λαογραφίας. Ως επικεφαλής του Τμήματος Λαογραφίας στο Κρατικό πανεπιστήμιο του Λένινγκραντ στη διάρκεια των εκστρατειών του Στάλιν κατά του «κοσμοπολιτισμού» το 1948-1953, αποκηρύχθηκε και απολύθηκε από τη θέση του, μαζί με τους Μπορίς Εϊχενμπάουμ, Βίκτορ Ζιρμούνσκι και Γκριγκόρι Γκουκόβσκι. Το επιστημονικό έργο τους εκκαθαρίσθηκε από τα φιλολογικά περιοδικά και τα ονόματά τους σβήστηκαν από όλα τα ευρετήρια, υποσημειώσεις, καταλόγους και βιβλιογραφίες. Μετά την εκδίωξή του από το πανεπιστήμιο, ο Αζαντόφσκι άρχισε να έχει καρδιακά προβλήματα, η επιδείνωση των οποίων οδήγησε στον θάνατό του σε ηλικία 65 ετών στο Λένινγκραντ.
Πηγές
Κατηγορία:Εθνογραφία Κατηγορία:Λαογράφοι Κατηγορία:Ρώσοι φιλόλογοι
Κάρλος Αλοθέν
Ξεκίνημα
Ο Αλοθέν ξεκίνησε παίζοντας μπάσκετ σε επίπεδο νέων με τη Σαραγόσα. Έκανε την πρώτη επαγγελματική εμφάνισή του στις 30 Οκτωβρίου 2016, παίζοντας με τη Σαραγόσα σε έναν αγώνα της απέναντι στην Ρεάλ Μαδρίτης. Σε ηλικία 15 ετών, ο Αλοθέν έγινε ο νεότερος πρωτοεμφανιζόμενος στο Ισπανικό Πρωτάθλημα στην ιστορία του συλλόγου, σπάζοντας το ρεκόρ του Σέρχι Γαρθία. Έγινε επίσης ο τρίτος νεότερος παίκτης στην ιστορία της 1ης Ισπανίας, πίσω από τον Άνχελ Ρεμπόλο και τον Ρίκι Ρούμπιο. Στο τέλος της περιόδου 2018-19 του Ισπανικού Πρωταθλήματος, ο Αλοθέν υπέγραψε με τη Ρεάλ Μαδρίτης, αλλά παρέμεινε δανεικός στη Σαραγόσα για μία χρονιά. Ο Αλοθέν αναδείχθηκε ο καλύτερος νεαρός παίκτης του Basketball Champions League της περίοδου 2019–20.
Στις 15 Ιουλίου 2020, εντάχθηκε στη Ρεάλ Μαδρίτης για την επόμενη αγωνιστική περίοδο.
Πορεία στην Εθνική Ομάδα
Παίζοντας με την εθνική Ισπανίας, ο Αλοθέν κατέκτησε το χρυσό στο Ευρωπαϊκό Πρωτάθλημα Καλαθοσφαίρισης Παίδων της FIBA του 2016, έχοντας κατά μέσο όρο 9,9 πόντους, 6,4 ασίστ (πρώτος στην διοργάνωση), 2 κλεψίματα και 2,3 ριμπάουντ. Νωρίτερα εκείνη τη χρονιά είχε παίξει επίσης στο Παγκόσμιο Πρωτάθλημα Καλαθοσφαίρισης Εφήβων της FIBA του 2016 στη γενέτειρά του, Σαραγόσα, τερματίζοντας τέταρτος. Τον Φεβρουάριο του 2019, ο Αλοθέν έκανε την πρώτη εμφάνισή του για την εθνική ομάδα ανδρών της Ισπανίας.
Εξωτερικοί σύνδεσμοι
Κατηγορία:Καλαθοσφαιριστές Ρεάλ Μαδρίτης Κατηγορία:Πόιντ γκαρντ Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές Μπάσκετ Σαραγόσα
Καλύβια Θορικού (καλαθοσφαίριση γυναικών)
Ο Γυμναστικός Αθλητικός Σύλλογος Καλυβίων Θορικού είναι ελληνικό αθλητικό σωματείο που δραστηριοποιείται στην περιοχή Καλύβια Θορικού στην ανατολική Αττική. Επίσημο έτος ίδρυσής του είναι το 1994 και οι αθλητές του αγωνίζονται με χρώματα το μπλε και το κίτρινο.
Το τμήμα γυναικείας καλαθοσφαίρισης του συλλόγου διαθέτει νομική μορφή ερασιτεχνικού σωματείου. Διατηρεί ομάδα ενηλίκων γυναικών, αλλά και ακαδημίες νεαρότερων ηλικιακά κοριτσιών. Τα μαθήματα και οι προπονήσεις των ομάδων όλων των τμημάτων πραγματοποιούνται στο Κλειστό Γυμναστήριο Καλυβίων «Αντώνης Τρίτσης».
Εξωτερικοί σύνδεσμοι
Καλαθοσφαιριση Γυναικων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.Κ.Α. Κατηγορία:Ιδρύσεις ομάδων καλαθοσφαίρισης το 1994
Γερμανορωσική μακαρονική γλώσσα
Η γερμανο-ρωσική γλώσσα είναι μακαρονοειδής γλώσσα που αναμειγνύει τα γερμανικά και τα ρωσικά. Η γλώσσα φαίνεται να έχει δημιουργηθεί στις αρχές της δεκαετίας του 1990. Μερικές φορές είναι γνωστή ως Ντοϊτσρούσις στα γερμανικά ή Νεμρούς στα ρωσικά. Ορισμένοι ομιλητές της μικτής γλώσσας αναφέρονται σε αυτή ως Κουέλια. Ομιλείται από μερικούς ρωσόφωνους μετανάστες στη Γερμανία από την πρώην Σοβιετική Ένωση.
Γραμματική
Τα Ρωσικά ενεργούν ως γλωσσικό υπόστρωμα, προμηθεύοντας τη συντακτική δομή στην οποία εισάγονται οι λέξεις από τα γερμανικά. Το γερμανικό περιεχόμενο διαφέρει από ομιλητή σε ομιλητή, αλλά μπορεί να φτάνει και το 50% του λεξιλογίου. Η κατάσταση είναι κάπως παρόμοια με τα Ισπαγγλικά στις Ηνωμένες Πολιτείες.
Το φύλο μπορεί να επηρεαστεί από τα ρωσικά φύλα, όπως και στην περίπτωση των περισσότερων λέξεων που τελειώνουν σε "-ung", οι οποίες είναι πάντα θηλυκές στα γερμανικά, αλλά συνήθως αρσενικές στη μικτή γλώσσα, γιατί τα ρωσικά ουσιαστικά που τελειώνουν σε ένα σκληρό σύμφωνο είναι πάντα αρσενικά. Ωστόσο, κάποιες λέξεις κληρονομούν το φύλο τους από το γερμανικό ουσιαστικό, όπως στο θηλυκό какая хорошая από το γερμανικό θηλυκό die Überraschung, που σημαίνει "έκπληξη".
Μια μικτή γλώσσα κάνει μεγαλύτερη χρήση των συχνών ρωσικών βοηθητικών ρημάτων иметь, που σημαίνει "πρέπει" και быть , που σημαίνει "είναι". Τα αντίστοιχα ρήματα (haben και sein) είναι πολύ κοινά στα γερμανικά.
Σε μια πρόταση, τα γερμανικά ρήματα συχνά αντιμετωπίζονται σαν να είναι ρωσικά ρήματα, εκρωσίζοντάς τα αντικαθιστώντας τη γερμανική απαρέμφατη κατάληξη των ρημάτων. Το -(e)n αντικαθιστάται με το ρωσικό -. Για παράδειγμα, το γερμανικό spüren γίνεται шпюрать, "αισθάνομαι"
Τα ακόλουθα χαρακτηριστικά διαφέρουν από ομιλητή σε ομιλητή:
Παραπομπές
Κατηγορία:Γλώσσες της Ευρώπης Κατηγορία:Γλώσσες της Γερμανίας Κατηγορία:Μακαρονισμός
Ίνγκριντ Μπετανκούρ
Η Μπετανκούρ απήχθη από τις Επαναστατικές Ένοπλες Δυνάμεις της Κολομβίας στις 23 Φεβρουαρίου 2002 ενώ έκανε προεκλογική εκστρατεία ως υποψήφια των Οικολόγων Πράσινων για την προεδρία της Κολομβίας και διασώθηκε από τις κολομβιανές δυνάμεις ασφαλείας εξήμισι χρόνια αργότερα, στις 2 Ιουλίου 2008. Η επιχείρηση διάσωσης ονομάστηκε επιχείρηση Jaque και διέσωσε την Μπετανκούρ μαζί με άλλους 14 ομήρους (3 πολίτες των ΗΠΑ και 11 Κολομβιανούς αστυνομικούς και στρατιώτες). Πριν από την απαγωγή, η Μπετανκούρ σχεδίαζε να κάνει προεκλογική εκστρατεία στην πρώην «ζώνη διαφωνίας» μετά την έναρξη της στρατιωτικής επιχείρησης Tanatos και μόλις η κολομβιανή κυβέρνηση κήρυξε ελεύθερη τη ζώνη αυτή από τους αντάρτες. Η απαγωγή της έλαβε παγκόσμια κάλυψη, ιδιαίτερα στη Γαλλία, όπου είχε λάβει την υπηκοότητα λόγω του προηγούμενου γάμου της με Γάλλο διπλωμάτη.
Η Μπετανκούρ έλαβε πολλά διεθνή βραβεία το 2008 μετά την απελευθέρωσή της, όπως το Légion d'honneur και το Concord Prince of Asturias. Μετά την απελευθέρωσή της, μερικοί συγκρατούμενοί της την περιέγραψαν ως «ελεγκτική και χειριστική», ενώ άλλοι ως «στοργική και θαρραλέα». Ένας από αυτούς, ο Luis Eladio Perez, ισχυρίζεται ότι η Μπετανκούρ του έσωσε τη ζωή.
Εξωτερικοί σύνδεσμοι
Κατηγορία:Κολομβιανοί πολιτικοί Κατηγορία:Ακτιβιστές
SM Mall of Asia
Το SM Mall of Asia (SM ΜΟΑ) είναι εμπορικό κέντρο στο Μπέι Σίτι του Πασάι στις Φιλιππίνες, κοντά στο SM Central Business Park, στο Μανίλα Μπέι και στο νότιο άκρο της Epifanio de los Santos Avenue (EDSA).
Αποτελεί το 4ο μεγαλύτερο εμπορικό κέντρο στις Φιλιππίνες και το 13ο στον κόσμο. Όταν άνοιξε το 2006, ήταν το μεγαλύτερο εμπορικό κέντρο στις Φιλιππίνες μέχρι που το SM City North EDSA επαναξιοποιήθηκε το 2008, όταν και υποβιβαστηκε στην τρίτη θέση με την επέκταση του SM Megamall από το 2011 μέχρι και τις 27 Νοεμβρίου του 2015, όταν το SM Seaside City Cebu άνοιξε για το κοινό.
Εγκαταστάσεις
Το SM Mall of Asia εμπεριέχει τις ακόλουθες εγκαταστάσεις:
Εξωτερικοί σύνδεσμοι
Κατηγορία:Φιλιππίνες
Φρειδερίκος ΣΤ΄ του Μπάντεν-Ντούρλαχ
Ο Φρειδερίκος ΣΤ΄, γερμ. Friedrich VI (16 Νοεμβρίου 1617 - 10/31 Ιανουαρίου 1677) από τον Οίκο του Τσέρινγκεν ήταν μάργραβος του Μπάντεν-Ντούρλαχ (1659-1677).
1129 Νεουιμίνα
Η Νεουιμίνα (Neujmina) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,028. Ανακαλύφθηκε το 1929 από τη Σοβιετική αστρονόμο Πρασκόβια Γκεοργκίεβνα Παρχομένκο, που παρατηρούσε από το Σιμέις της Κριμαίας, και πήρε το όνομά του προς τιμή του Ρώσου αστρονόμου Γκριγκόρι Νικολάεβιτς Νέουιμιν.
Φρειδερίκος ΣΤ΄ του Μπάντεν-Ντούρλαχ
Βιογραφία
Ήταν ο πρωτότοκος γιος του Φρειδερίκου Ε΄ μαργράβου του Μπάντεν-Ντούρλαχ και της Βαρβάρας, κόρης του Φρειδερίκου Α΄ δούκα της Βυρτεμβέργης.
1129 Νεουιμίνα
Φυσικά χαρακτηριστικά
Η μέση διάμετρος της Νεουιμίνας εκτιμάται σε 34,76 χιλιόμετρα. Ο φασματικός τύπος της είναι S (λιθώδης), ενώ το γεωμετρικό άλβεδό της είναι 0,1216. Η Νεουιμίνα περιστρέφεται γύρω από τον εαυτό της μία φορά κάθε 7 ώρες και 37 λεπτά.
Φρειδερίκος ΣΤ΄ του Μπάντεν-Ντούρλαχ
Βιογραφία
Το 1677 απεβίωσε στο κάστρο Κάρλσμπερκ στο Ντούρλαχ και τον διαδέχθηκε ο πρωτότοκος γιος του Φρειδερίκος Ζ΄.
1129 Νεουιμίνα
Εξωτερικοί σύνδεσμοι
Νεουιμινα
Φρειδερίκος ΣΤ΄ του Μπάντεν-Ντούρλαχ
Οικογένεια
Νυμφεύτηκε πρώτα το 1642 τη Χριστίνα-Μαγδαληνή των Βίττελσμπαχ, κόρη του Ιωάννη-Καζιμίρ κόμη του Παλατινάτου-Κλέεμπουρκ και είχε τέκνα:
Το 1662 απεβίωσε η Χριστιανή-Μαγδαληνή και ο Φρειδερίκος ΣΤ΄ έκανε δεύτερο γάμο με την Ιωάννα Μπάγιερ Ζέννταου. Ο γάμος ήταν μοργανατικός και η σύζυγός του και οι απόγονοί τους έλαβαν τον τίτλο του βαρόνου/βαρόνης του Μύντσεσχαϊμ:
Παραπομπές
Κατηγορία:Οίκος του Τσέρινγκεν
Μαξίμ Τανκ
Ο Μαξίμ Τανκ (λευκορωσικά : Максiм Танк, Ρωσικά : Максим Танк, πραγματικό όνομα Ζαούχιεν Σκούρκα, 17 Σεπτεμβρίου 1912 - 7 Αυγούστου 1995) ήταν Σοβιετικός δημοσιογράφος, ποιητής και μεταφραστής της Λευκορωσίας.
Παιδική ηλικία και ακτιβισμός στη Δυτική Λευκορωσία
Ο Σκούρκα γεννήθηκε σε μια πλούσια οικογένεια αγροτών στο χωριό Πιλκάουσατσινα (Пількаўшчына), τώρα στο Μινσκ Βομπλάστ, στη Λευκορωσία. Το 1914, η οικογένειά του κατέφυγε στη Μόσχα ως πρόσφυγες εξαιτίας του Πρώτου Παγκοσμίου Πολέμου και έζησε εκεί μέχρι το 1922. Λόγω της πείνας στη Ρωσία, η οικογένεια επέστρεψε στο χωριό της, το οποίο τότε υπαγόταν στην Πολωνία.μικρογραφία|Περίπου 1930-1935.|αριστερά|221x221εσ
Το 1928, ο Σκούρκα προσχώρησε σε μια μυστική κομμουνιστική οργάνωση νεολαίας στο σχολείο του στο Ραντάσκοβισι. Παρά τις καλές επιδόσεις του στο σχολείο, το 1929 εκδιώχθηκε μαζί με πολλούς άλλους μαθητές για συμμετοχή σε διαμαρτυρία κατά του κλεισίματος των λευκορωσικών σχολείων από τις πολωνικές αρχές. Εκδιώχθηκε επίσης από το επόμενο σχολείο του στο Βίλνιους για συμμετοχή σε μαθητικές διαμαρτυρίες.
Στις αρχές της δεκαετίας του 1930, συμμετείχε στον παράνομο κομμουνιστικό κίνημα της Λευκορωσίας με αποτέλεσμα να συλληφθεί το 1932 και να φυλακιστεί στο Βίλνιους.
Στα τέλη του 1932, διέσχισε παράνομα τα σύνορα με τη Σοβιετική Ένωση και προσχώρησε στην παράνομη ομάδα της Λευκορωσίας στο Μινσκ. Τελικά συνελήφθη από τις σοβιετικές αρχές, ανακρίθηκε από το NKVD και απελάθηκε στην Πολωνία. Μετά την επιστροφή του, ήταν μέλος του παράνομου τμήματος νεολαίας του Κομμουνιστικού Κόμματος της Δυτικής Λευκορωσίας στο Βίλνιους και στο Ναβαχρουντάκ. Συνελήφθη πολλές φορές και πέρασε συνολικά δύο χρόνια στη φυλακή.
Καριέρα στην ΕΣΣΔ
Μετά την προσάρτηση της Δυτικής Λευκορωσίας από τη Σοβιετική Ένωση, ο Σκούρκα εργάστηκε ως δημοσιογράφος πολιτισμού και υπεύθυνος εκπαίδευσης στη Βιλέϊκα. Μετά την έναρξη του Β΄ Παγκοσμίου Πολέμου, ο Σκούρκα κατέφυγε στο Σαράτοφ και στη συνέχεια επέστρεψε στο Μέτωπο του Μπριάνσκ για να εργαστεί ως δημοσιογράφος για αρκετές σοβιετικές εκδόσεις. Το 1945 - 1948, ο Σκούρκα εργάστηκε ως συντάκτης στο σατιρικό περιοδικό Vozhyk. Από το 1948 έως το 1966 ήταν αρχισυντάκτης του μεγάλου λευκορωσικού λογοτεχνικού περιοδικού Polymia. μικρογραφία| Μνημείο στο [[Μιαντζιέλ. |αριστερά|161x161εσ]]Από τα τέλη της δεκαετίας του 1940, ο Σκούρκα κατείχε διάφορες ανώτερες θέσεις στο νομοθετικό σύστημα του Σοβιέτ της Λευκορωσίας. Το 1947-1971 ήταν μέλος του Ανώτατου Σοβιέτ της Λευκορωσίας και πρόεδρός του από το 1963 μέχρι το 1971. Επίσης, από το 1969 μέχρι το 1989 ήταν μέλος του Ανώτατου Σοβιέτ της ΕΣΣΔ.
Μετά την κήρυξη ανεξαρτησίας της Λευκορωσίας, ο Μαξίμ Τανκ παραδέχτηκε ότι ήταν υποστηρικτής της λευκορωσικής Λευκής, Κόκκινης και Λευκής σημαίας και αντιτάχθηκε στο αμφιλεγόμενο δημοψήφισμα για την αλλαγή των εθνικών συμβόλων της Λευκορωσίας που διοργάνωσε ο πρόεδρος Αλεξάντερ Λουκασένκο.
Πέθανε στο Μινσκ τον Αύγουστο του 1995.
Επιλεγμένα έργα
Συλλογές ποιημάτων:
Ποιήματα:
Βιβλία παραμυθιών:
Συλλογές ποίησης για παιδιά:
Μνήμη
Το Κρατικό Παιδαγωγικό Πανεπιστήμιο της Λευκορωσίας στο Μινσκ μετονομάστηκε σε Maksim Tank το 1995. Υπάρχει ένα μνημείο του Μαξίμ Τανκ στο Μιαντζιέλ και ένας δρόμος, που πήρε το όνομά του στο Μινσκ.
Ντιπ
thumb|right|255px|Σούσι εμβαπτίζεται σε [[σάλτσα σόγιας.]] Το λεγόμενο ντιπ (από το αγγλικό dip = εμβαπτίζω) ή «σάλτσα βουτήματος» είναι συνηθισμένο άρτυμα για πολλά είδη φαγητού. Τα ντιπ(ς) χρησιμεύουν στο να προσθέτουν γεύση ή υφή σε ένα απλό συνήθως φαγητό, όπως είναι η πίτα (ψωμί), άλλα προϊόντα που βασίζονται στη ζύμη, τα κράκερ, ωμά λαχανικά, καρποί, θαλασσινά, μικρά τεμάχια κρέατος ή τυριού, τσιπς (πατατάκια ή τσιπς τορτίγιας), φαλάφελ και κάποιες φορές ακόμα και ολόκληρα σάντουιτς στην περίπτωση του au jus. Αντίθετα με άλλες σάλτσες, αντί για την προσθήκη της σάλτσας στο φαγητό, το φαγητό εμβαπτίζεται μέσα στη σάλτσα.
Τα ντιπ καταναλώνονται συνήθως με τύπους φαγητού όπως η τροφή σε τεμάχια που τρώγεται με τα δάκτυλα και τα ορεκτικά. Τα παχύρρευστα ντιπ, που βασίζονται στην κρέμα γάλακτος, το γιαούρτι, τη μαγιονέζα, τα μαλακό (κρεμώδη) τυριά ή τα λιωμένα φασόλια, αποτελούν συνοδευτικό των αμερικανικών ορεκτικών και είναι πιο λεπτόρρευστα από ό,τι τα αλείμματα, τα οποία μπορούν να αραιωθούν και να γίνουν ντιπ.
Τα ντιπ σε διάφορες μορφές τους καταναλώνονται σε όλο τον κόσμο, ενώ και χρονικώς οι άνθρωποι χρησιμοποιούν σάλτσες για εμβάπτιση επί χιλιάδες χρόνια.
Μερικά ντιπ
(με ελληνική αλφαβητική σειρά)
Παραπομπές
Ντιπ Ντιπ
Μαργαρίτα της Κλέβης, δούκισσα της Βαυαρίας-Στράουμπινγκ
Η Μαργαρίτα, γερμ. Margaret (π. 1375 - 14 Μαΐου 1411) από τον Οίκο του Λα Μαρκ ήταν κόρη του κόμη της Κλέβης και με τον γάμο της έγινε δούκισσα της Βαυαρίας-Στράουμπινγκ.
Βιογραφία
Ήταν κόρη του Αδόλφου Γ΄ κόμη του Λα Μαρκ & Κλέβης και της Μαργαρίτας των Γιύλιχ, κόρης του Γκέρχαρντ ΣΤ΄ κόμη των Μπεργκ & Ράβενσμπεργκ.
Με τον σύζυγό της Αλβέρτο Α΄ διατηρούσαν Αυλή στη Χάγη.
Οικογένεια
Παντρεύτηκε το 1394 τον Αλβέρτο Α΄ δούκα της Βαυαρίας-Στράουμπινγκ. Δεν απέκτησαν απογόνους.
Διαδρομή του Ναπολέοντα
μικρογραφία|Ο Γαλλικός Αυτοκρατορικός Αετός κοντά στο [[Γκαπ]] Η διαδρομή του Ναπολέοντα (γαλλικά: Route Napoléon) είναι ο δρόμος που ακολούθησε ο Ναπολέων το 1815 κατά την επιστροφή του από τη νήσο Έλβα. Σήμερα ελίσσεται παράπλευρα με τμήματα των γαλλικών εθνικών οδικών δικτύων N85, D1085, D4085 και D6085.
Την 1η Μαρτίου 1815, κατά την επιστροφή του από την Έλβα, ο Ναπολέων αποβιβάστηκε στο Γκολφ-Ζουάν, από όπου ξεκινά η διαδρομή, με μια μικρή ομάδα 1100 πιστών στρατιωτών. Και από εδώ ξεκίνησε την πορεία που επρόκειτο να τον οδηγήσει στην επιστροφή στην εξουσία δυόμισι εβδομάδες αργότερα, στις 20 Μαρτίου, με τη θριαμβευτική είσοδό του στο παλάτι του Κεραμεικού που είχε εγκαταλειφθεί βιαστικά από τον Λουδοβίκο ΙΗ΄. Αυτή ήταν η αρχή των Εκατό Ημερών που κατέληξαν στη μάχη του Βατερλώ.
Η διαδρομή αρχίζει από την Αντίμπ, κοντά στο Γκολφ-Ζουάν, έως τη Γκρενόμπλ, κοντά στην οποία και στο κάστρο όπου στρατοπέδευσε βρίσκεται το Μουσείο της Γαλλικής Επανάστασης. Έχει μήκος 325 χιλιόμετρα και ο Ναπολέων με τους στρατιώτες του χρειάστηκαν μία εβδομάδα για να τη διανύσουν.
Εγκαινιάστηκε το 1932 και ελίσσεται από τη Γαλλική Ριβιέρα βόρεια-βορειοδυτικά στους πρόποδες των Γαλλικών Άλπεων, ανάμεσα από χωράφια κατάφυτα με λεβάντα και γιασεμί, λόφους και πευκοδάση. Κατά μήκος της ιστορικής διαδρομής υπάρχουν αγάλματα του Γαλλικού Αυτοκρατορικού Αετού και μνημεία με αναμνηστικές πλάκες.
Η διαδρομή
μικρογραφία|Η διαδρομή του Ναπολέοντα Από το νότο προς τον βορρά:
Homeland (τηλεοπτική σειρά)
Το Homeland είναι αμερικανική τηλεοπτική σειρά κατασκοπείας, που δημιουργήθηκε από τους Χάουαρντ Γκόρντον και Άλεξ Γκάνζα και βασίζεται στην ισραηλινή σειρά Prisoners of War, η οποία δημιουργήθηκε από τον Γκίντεον Ραφ.
Στη σειρά πρωταγωνιστούν οι Κλερ Ντέινς ως Κάρι Μάθισον, μία αξιωματικός της CIA με διπολική διαταραχή, και Ντέμιαν Λιούις ως Νίκολας Μπρόντι, ένας Αμερικανός σκοπευτής του Σώματος Πεζοναυτών των ΗΠΑ.
Η σειρά προβάλλεται στις ΗΠΑ από το Showtime και η παραγωγή είναι του Fox 21 Television Studios (πρώην Fox 21). Η πρεμιέρα έγινε στις 2 Οκτωβρίου 2011. Η έβδομη σεζόν έληξε στις 29 Απριλίου 2018 και η σειρά ανανεώθηκε για μία όγδοη και τελευταία σεζόν, η οποία έκανε πρεμιέρα στις 9 Φεβρουαρίου του 2020.
Η σειρά έλαβε σε μεγάλο βαθμό θετικά σχόλια, με τις δύο πρώτες σεζόν της να κερδίζουν σχεδόν καθολικό έπαινο. Έχει κερδίσει πολλά βραβεία, όπως το βραβείο Golden Globe για το 2011 και το 2012 για την καλύτερη τηλεοπτική σειρά - Δράμα για τις δύο πρώτες σεζόν του, και το βραβείο Primetime Emmy του 2012 για το εξαιρετικό δράμα της σειράς για την πρώτη του σεζόν. Ο Danes έχει κερδίσει το βραβείο Primetime Emmy για την κορυφαία ηθοποιό σε μια δραματική σειρά δύο φορές (από πέντε υποψηφιότητες) και ο Lewis κέρδισε το βραβείο Primetime Emmy για τον κορυφαίο ηθοποιό σε μια δραματική σειρά μία φορά (από δύο υποψηφιότητες). Τα υποστηρικτικά μέλη του καστ Mandy Patinkin, Morena Baccarin, Rupert Friend και F. Murray Abraham έλαβαν επίσης υποψηφιότητες για Emmy.
Παραπομπές
Κατηγορία:Αμερικανικές τηλεοπτικές σειρές Κατηγορία:Κατασκοπικές τηλεοπτικές σειρές Κατηγορία:Δραματικές σειρές Κατηγορία:Τηλεοπτικές σειρές του Showtime Κατηγορία:Βραβεία Έμμυ Ζώνης Υψηλής Τηλεθέασης (νικητές-σειρές)
Λευκή της Γαλλίας (μοναχή)
Η Λευκή της Γαλλίας (1313 - 26 Απριλίου 1358), μοναχή στο Αββαείο του Longchamp, ήταν η τέταρτη και νεότερη κόρη του βασιλιά Φιλίππου Ε΄ της Γαλλίας και της Ιωάννας Β΄ της Βουργουνδίας.
Η Λευκή γεννήθηκε το 1313, κατά τη διάρκεια της βασιλείας του εκ πατρός παππού της, του βασιλιά Φιλίππου Δ΄ της Γαλλίας. Πήρε το όνομά της από τη θεία της, Λευκής της Βουργουνδίας. Ένα χρόνο μετά τη γέννηση της Λευκής, η μητέρα της και οι δύο θείες της, Λευκή και Μαργαρίτα της Βουργουνδίας, εμπλέκονται στην υπόθεση Tour de Nesle. Ο γάμος των γονιών της ήταν αρκετά επιτυχής ώστε ο πατέρας της να επιμείνει στην αθώωση της μητέρας της, αλλά οι θείες της φυλακίστηκαν.
Ενώ η Λευκή ήταν επτά χρονών, οι γονείς της είχαν γίνει βασιλιάς και βασίλισσα της Γαλλίας και της Ναβάρρας. Η βασίλισσα Ιωάννα αποφάσισε ότι η μικρότερη κόρη της θα έπρεπε να ενταχθεί στο Τάγμα του Αγίου Φραγκίσκου, πιθανώς επιθυμώντας ότι η ζωή του κοριτσιού θα μπορούσε να αντισταθμίσει τις αμαρτίες της φυλακισμένης ομώνυμης θείας της. Η μητέρα της Λευκής, ωστόσο, δεν πήρε την απόφαση εύκολα και όχι πριν προμηθεύσει αρκετές παπικές διανομές που θα εξυπηρετούσαν για να ανακουφίσουν την σκληρότητα της μοναστικής ζωής. Η βασίλισσα εξασφάλισε μια ειδική διαταγή που επέτρεπε σε αυτήν και στον βασιλιά να επισκέπτονται συχνά την κόρη τους, αλλά αργότερα προειδοποιήθηκε από τον πάπα εναντίον των συχνών τους επισκέψεων στη Λευκή. Παρά τους θρησκευτικούς όρκους της, η Λευκή αναφέρεται συχνότερα ως κόρη ενός Γάλλου βασιλιά από πρωτογενείς πηγές από ό, τι οποιαδήποτε από τις αδερφές της - Ιωάννα Γ΄ της Βουργουνδίας, Μαργαρίτα της Βουργουνδίας και Ισαβέλλα του Βιενουά. Η Λευκή πέθανε στις 26 Απριλίου του 1358, ύστερα απ' όλα τα αδέλφια της εκτός από τη Μαργαρίτα.
Παραπομπές
Κατηγορία:Πριγκίπισσες της Γαλλίας
Μαργαρίτα του Μπρηγκ
Η Μαργαρίτα, γερμ. Margaret (1342 - 1386) από τον Οίκο των Πιαστ-Σιλεσίας ήταν κόρη του δούκα του Μπζεκ (γερμ. Μπρηγκ) & της Λεγκνίτσα και με τον γάμο της έγινε δούκισσα της Βαυαρίας-Στράουμπινγκ.
Βιογραφία
Ήταν κόρη του Λουδοβίκου Α΄ δούκα του Μπζεγκ/Μπρηγκ & της Λεγκνίτσα/Λήγκνιτς και της Αγνής των Πιαστ-Σιλεσίας, κόρης του Ερρίκου Δ΄ δούκα του Ζαγκάν & Γκλογκουφ.
Οικογένεια
Παντρεύτηκε τον Αλβέρτο Α΄ των Βίττελσμπαχ δούκα της Βαυαρίας-Στράουμπινγκ και είχε τέκνα:
Πηγές
Κατηγορία:Οίκος των Πιαστ
Νούε Τζα
μικρογραφία|Απεικόνιση του Νούε Τζα σε παράσταση του κινέζικου θεάτρου σκιών, με τον χαρακτηριστικό του εξοπλισμό. Δεξιά φαίνεται ο πατέρας του με την χρυσή παγόδα που μπορεί να φυλακίσει τον Νούε Τζα. Ο Νούε Τζα (Nezha - 哪吒) αποτελεί μία από τις θεότητες της κινέζικης μυθολογίας και μάλιστα μία από τις ελάχιστες θεότητες που είναι παιδικής ηλικίας. Ο Νούε Τζα είναι προστάτης των ατόμων που νιώθουν ότι δεν μπορούν να ταιριάξουν στην υπόλοιπη κοινωνία, όπως και των παιδιών και εφήβων, των οδηγών, καθώς και της αγάπης και σεβασμού προς τους γονείς.
Η ιστορία του Νούε Τζα
Το μυθιστόρημα του 16ου αιώνα "Η δημιουργία των Θεών" (Fengshen Yanyi) προσφέρει μία από τις πρώτες διηγήσεις του μύθου του Νούε Τζα, τοποθετώντας την ιστορία της θεότητας στην Δυναστεία των Σανγκ (1600-1046 πΧ). Σύμφωνα με το μυθιστόρημα, ο Νούε Τζα ήταν το τρίτο παιδί του Λι Τζινγκ (Li Jing), ο οποίος είναι και ο ίδιος θεότητα γνωστός ως "Ο Ουράνιος Βασιλιάς που φέρει την Παγόδα", και της συζύγου του Λαίδη Γιν.
Η γέννηση του Νούε Τζα
Το ζευγάρι περίμενε την γέννηση του τρίτου τους γιου πολύ καιρό, καθώς η κύηση διήρκεσε 3 χρόνια και 6 μήνες. Το βράδυ πριν την γέννηση του παιδιού, η Λαίδη Γιν είδε ένα όνειρο στο οποίο ένας αθάνατος Ταοϊστής ευλόγησε την κοιλιά της και ζήτησε το παιδί που θα γεννηθεί να το δεχθούν όπως θα γεννηθεί και να το ονομάσουν Νούε Τζα. Την επόμενη μέρα η Λαίδη Γιν αντί για ένα μωρό μία στρογγυλή μάζα από σάρκα. Το ζευγάρι θεώρησε ότι το πλάσμα που γεννήθηκε ήταν ένα δαιμόνιο και αμέσως ο Λι Τζινγκ τράβηξε το ξίφος του και το έκοψε. Μέσα από την κομμένη μάζα, ξεπρόβαλε ένα παιδί που είχε ήδη μεγαλώσει πέρα από την νηπιακή του ηλικία και μπορούσε να μιλήσει και να περπατήσει. Το παιδί αυτό ήταν ο Νούε Τζα. Με το που γεννήθηκε ο Νούε Τζα, ένας αθάνατος Ταοϊστής, ο Τάιγιι Ζενρέν (Taiyi Zhenren) που αποτελεί και τον πρώτο αυτοκράτορα της Δυναστείας Σανγκ έφτασε και πρότεινε να πάρει τον Νούε Τζα υπό την επίβλεψη και διδασκαλία του, στο οποίο και συμφώνησαν οι δύο γονείς. Ο Ζένρεν δώρισε στον Νούε Τζα ένα από τα πιο γνωστά εργαλεία με τα οποία απεικονίζεται, την             "Κοσμική Ρόδα" (Cosmic Wheel - qian kun lun), καθώς και τις ρόδες της φωτιάς και του ανέμου που φοράει στα πόδια του και του επιτρέπουν να κινείται ταχύτατα. Υπό την διδασκαλία του Ζένρεν, ο Νούε Τζα αναπτύχθηκε τόσο πνευματικά όσο και σωματικά και έγινε ένας ικανός μαχητής και λόγιος.
Η οργή του Βασιλιά Δράκου
μικρογραφία|Ο Νούε Τζα πολεμάει τον Άο Γκουάνγκ. Ο Νούε Τζα έμπλεκε συχνά σε μπελάδες, προκαλώντας τον εκνευρισμό και τη δυσαρέσκεια του πατέρα του. Ο Νούε Τζα δεν το γνώριζε ακόμα αλλά οι δυνάμεις του ξεπερνούσαν κατά πολύ τις δυνάμεις ενός κοινού θνητού. Μία μέρα όμως, ο Νούε Τζα έκανε κάτι το οποίο κόστισε την ίδια του τη ζωή. Υπάρχουν αρκετές εκδοχές της ιστορίας, με όλες να καταλήγουν στην ίδια μακάβρια κατάληξη για τον Νούε Τζα.
Όταν ο Νούε Τζα ήταν 7 ετών, αποφάσισε μία ζεστή μέρα να παίξει και να κολυμπήσει στη θάλασσα του Άο Γκουάνγκ (Βασιλιάς Δράκος της θάλασσας της ανατολής), η οποία βρίσκεται κοντά στο πέρασμα Τσεντανγκ όπου βρισκόταν ο στρατός του πατέρα του Νούε Τζα, Λι Τζινγκ. Σύμφωνα με μία εκδοχή του θρύλου, ο Νούε Τζα προκάλεσε μεγάλες αναταραχές στο παλάτι του Άο Γκουάνγκ με το κολύμπι του, προκαλώντας έτσι την αντίδραση του βασιλιά δράκου, ο οποίος προκάλεσε ως αντίποινα μεγάλη ξηρασία στην περιοχή. . Για να σταματήσει την ξηρασία, ο λαός προσέφερε φαγητό για να κατευνάσει την οργή του δράκου, ο οποίος όμως, απαίτησε να φάει δύο παιδιά για να σταματήσει την ξηρασία. Ο Νούε Τζα έπαιζε με δύο παιδιά στην ακτή όταν ο Άο Γκουάνγκ έστειλε ένα εκ των δύο γιων του, τον Άο Μπινγκ (Ao Bing) για να του φέρει τα δύο παιδιά προκειμένου να τα φάει. Ο Νούε Τζα σκότωσε τον Άο Μπινγκ, προκαλώντας την οργή του Άο Γκουάνγκ, ο οποίος βγήκε ο ίδιος από το παλάτι του και εμφανίστηκε μπροστά από τον Λι Τζινγκ απειλώντας τον ότι θα καταστρέψει όλο το πέρασμα Τσεντανγκ για το θάνατο του γιου του, αν ο Λι Τζινγκ δεν πλήρωνε για το κακό που έκανε ο γιος του Νούε Τζα.
Σε κάθε περίπτωση, ο Νούε Τζα στάθηκε μπροστά στον Άο Γκουάνγκ και αυτοκτόνησε για να κατευνάσει την οργή του βασιλιά και να σώσει τον πατέρα του και τον υπόλοιπο λαό. Σε μία μόνο εκδοχή αναφέρεται ότι ο Βασιλιάς Δράκος κατέφυγε στον αυτοκράτορα των Ουρανών για να τιμωρήσει τον Νούε Τζα, αλλά ο Νούε Τζα τον πρόλαβε πριν φτάσει μπροστά στον αυτοκράτορα.
Παραπομπές
Κατηγορία:Θρησκεία στην Κίνα Κατηγορία:Θεότητες της απάτης και της πονηριάς Κατηγορία:Κινεζικός πολιτισμός
1130 Σκουλντ
Η Σκουλντ (Skuld) είναι ένας αστεροειδής που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,925. Ανακαλύφθηκε το 1929 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το όνομα μιας από τις τρεις Νορν στη σκανδιναβική μυθολογία. Δέκα ημέρες αργότερα ανακαλύφθηκε ανεξάρτητα από τους Άρνολντ Σβάσμαν και Άρνο Άρθουρ Βάχμαν στο Αμβούργο.
All Hail the King
All Hail the King είναι αμερικανική ταινία μικρού μήκους παραγωγής 2014, η οποία κυκλοφόρησε απευθείας σε βίντεο και επικεντρώνεται στον χαρακτήρα Τρέβορ Σλάτερι από το κινηματογραφικό σύμπαν της Marvel (MCU). Την παραγωγή έκαναν τα Marvel Studios και τη διανομή η Walt Disney Studios Home Entertainment στη home media κυκλοφορία της ταινίας Thor 2: Σκοτεινός Κόσμος. Αποτελεί spin-off της ταινίας Iron Man 3 και μέρος του MCU, με τα γεγονότα της να διαδραματίζονται αμέσως μετά τα γεγονότα του Iron Man 3. Είναι η πέμπτη ταινία στη σειρά ταινιών μικρού μήκους της Marvel (Marvel's One-Shots). Την ταινία έγραψε και σκηνοθέτησε ο Ντρου Πιρς και σε αυτήν πρωταγωνιστούν οι Μπεν Κίνγκσλεϊ, Σκουτ ΜακΝέρι, Λέστερ Σπέιτ και Σαμ Ρόκγουελ, με τον Κίνγκσλεϊ να επαναλαμβάνει τον ρόλο του από τον Iron Man 3 και τον Ρόκγουελ τον δικό του ρόλο ως Τζάστιν Χάμερ από τον Iron Man 2. Στο All Hail the King, ένας σκηνοθέτης ντοκιμαντέρ παίρνει συνέντευξη από τον κακόφημο ψεύτικο τρομοκράτη Τρέβορ Σλάτερι στη φυλακή.
1130 Σκουλντ
Φυσικά χαρακτηριστικά
Τα φυσικά χαρακτηριστικά της Σκουλντ είναι άγνωστα. Η Σκουλντ περιστρέφεται γύρω από τον εαυτό της μία φορά κάθε 4 ώρες και 49 λεπτά.
All Hail the King
Πλοκή
Ο Τρέβορ Σλάτερι, έχοντας συλληφθεί στο τέλος του Iron Man 3, κρατείται πλέον στη φυλακή Seagate. Εκεί ζει πολυτελώς, με τον προσωπικό του «μπάτλερ» Χέρμαν και με άλλους κρατούμενους να συμπεριφέρονται ως θαυμαστές, ενώ του προσφέρουν και προστασία. Ο σκηνοθέτης ντοκιμαντέρ Τζάκσον Νόρις παίρνει συνέντευξη από τον Σλάτερι, αφού επιθυμεί να καταγράψει τα γεγονότα σχετικά με τον Mandarin που συνέβησαν στον Iron Man 3. Ο Νόρις, προσπαθώντας να μάθει περισσότερα για την προσωπικότητα του Σλάτερι, αναφέρεται στο παρελθόν του και στην πρώτη του ακρόαση ως παιδί, καθώς και στον πρωταγωνιστικό του ρόλο σε ένα αποτυχημένο πιλοτικό επεισόδιο για το CBS, με τον τίτλο Caged Heat. Τελικά ενημερώνει τον Σλάτερι πως η ερμηνεία του ως Mandarin έχει εκνευρίσει μερικούς ανθρώπους, συμπεριλαμβανομένης και της αληθινής τρομοκρατικής ομάδας «Τα Δέκα Δακτυλίδια», της οποίας ο Σλάτερι αγνοούσε την ύπαρξη. Ο Νόρις του λέει την ιστορία του Mandarin και της ομάδας και του αποκαλύπτει πως στην πραγματικότητα είναι κι αυτός μέλος της. Ο πραγματικός λόγος που ήθελε να του πάρει συνέντευξη, ήταν για να τον βοηθήσει να αποδράσει έτσι ώστε να γνωρίσει τον πραγματικό Mandarin. Ακούγοντάς το αυτό, ο Σλάτερι εξακολουθεί να μην έχει ιδέα για την πλήρη εικόνα των προεκτάσεων που είχε η ερμηνεία του ως Mandarin.
Ηθοποιοί
Επιπρόσθετα, ο Ματ Τζέραλντ υποδύεται τον Γουάιτ Πάουερ Ντέιβ, η Κρίσταλ η Μαϊμού υποδύεται τη μαϊμού στο μπαρ και ο Άλεν Μαλντονάντο υποδύεται τον Φλέτσερ Χεγκς.
Παραγωγή
Ο Ντρου Πιρς, ο συν-σεναριογράφος του Iron Man 3, και ο παραγωγός Στίβεν Μπρουσάρντ είχαν την ιδέα για την ταινία μικρού μήκους All Hail the King κατά τη διάρκεια της παραγωγής του Iron Man 3, για να παρέχουν «μια νέα σκοπιά» στον χαρακτήρα του Mandarin. Τα Marvel Studios και ο Τζος Γουίντον ήταν θετικοί με αυτή την ιδέα, αν ο Κίνγκσλεϊ θα συμμετείχε. Τον Οκτώβριο του 2012, ο Κίνγκσλεϊ είπε πως δούλευε σε ένα μυστικό πρότζεκτ με τη Marvel, στο οποίο εμπλέκονταν «αρκετοί που είχαν δουλέψει στον Iron Man 3». Αργότερα, αποκαλύφθηκε πως αναφερόταν στην ταινία μικρού μήκους, που γράφτηκε και σκηνοθετήθηκε από τον Πιρς.
Ο σκηνοθέτης του Iron Man 3, Σέιν Μπλακ, ένιωσε πως η Marvel «είδε τόσα αρνητικά πράγματα» γύρω από την απεικόνιση του Mandarin, που δημιούργησε αυτή την ταινία μικρού μήκους ως «μια απολογία προς τους θαυμαστές, οι οποίοι ήταν πολύ θυμωμένοι». Αν και κάποιοι από τους διαλόγους είναι γραμμένοι ως απάντηση στις κριτικές της απεικόνισης του Mandarin στον Iron Man 3, η ιστορία γράφτηκε απλά ως μια προέκταση της ιστορίας των Δέκα Δακτυλιδιών και του Mandarin που ακολουθείται σε όλες τις ταινίες Iron Man. Ο Πιρς έγραψε τη μικρού μήκους με έναν πολύ ασαφή τρόπο, έτσι ώστε η ιστορία να μπορεί να εξερευνηθεί περισσότερο σε πιθανές μελλοντικές ταινίες ή τηλεοπτικές σειρές. Σχετικά με τα Δέκα Δακτυλίδια, ο Πιρς δήλωσε πως βρήκε την ομάδα να είναι ένα «πολύ ισχυρό» μέρος του MCU εξαιτίας της εισαγωγής τους στην πρώτη ταινία του σύμπαντος, και σημείωσε πως ο παραγωγός Κέβιν Φάιγκι ήταν ενθουσιασμένος να δει ένας μέλος της οργάνωσης να είναι «πραγματικά κακό». Εξαιτίας αυτού, ο Πιρς δούλεψε στο να κάνει τη δράση στην ταινία «πραγματική και βίαιη» για να αντισταθμίσει τον πιο κωμικό τόνο που οδηγούσε σε αυτήν, κάτι το οποίο θα έκανε το χιούμορ του Σλάτερι πιο δυνατό έτσι κι αλλιώς, δεδομένου ότι ο χαρακτήρας «δεν αντιδρά σε τίποτα με τον ίδιο τρόπο που ένας λογικός άνθρωπος» θα έπρεπε να αντιδράσει. Μιλώντας για την προσθήκη κάποιων κρυμμένων αναφορών προς τα κόμικ, ο Πιρς σημείωσε πως το ότι εκείνος τα πρόσθεσε στο σενάριο δε σήμαινε απαραίτητα πως ήταν μέρος ενός μεγαλύτερου πλάνου της Marvel για το MCU, και είπε πως απόλαυσε «να γεμίζει [την ταινία] με αυτά», περιμένοντας να δει αν «κάποια θα εμφανίζονταν στο MCU ή αν απλά θα παρέμεναν ως ένας γοητευτικός υπαινιγμός». Το όνομα Caged Heat είχε χρησιμοποιηθεί προηγουμένως από τη Marvel ως ο τίτλος υπό τον οποίον δούλευαν για τον Iron Man 3.
Τα γυρίσματα της ταινίας έγιναν στο Λος Άντζελες, με την κάμεο σκηνή του Ρόκγουελ να γυρίζεται στο Τορόντο, σε ένα σκηνικό το οποίο βάφτηκε ώστε να ταιριάζει με αυτό του Λος Άντζελες. Τη μουσική της ταινίας συνέθεσε ο Μπράιαν Τάιλερ, αλλά τη μουσική για τις σκηνές από το Caged Heat συνέθεσε ο Μάικ Ποστ, ο οποίος είχε συνθέσει τη μουσική σε αρκετές τηλεοπτικές σειρές της δεκαετίας του 1980.
Κυκλοφορία
Το All Hail the King κυκλοφόρησε αρχικά μαζί με την κυκλοφορία της ψηφιακής λήψης της ταινίας Thor 2: Σκοτεινός Κόσμος στις 4 Φεβρουαρίου 2014, και στις 25 Φεβρουαρίου της ίδιας χρονιάς κυκλοφόρησε ως ένθετο στη Blu-ray κυκλοφορία της ίδιας ταινίας. Συμπεριλήφθηκε επίσης στον μπόνους δίσκο του πακέτου συλλογής 13 δίσκων με τίτλο «Κινηματογραφικό Σύμπαν της Marvel: Συλλογή δεύτερης φάσης», το οποίο περιελάμβανε και τις έξι ταινίες της δεύτερης φάσης, καθώς και τις άλλες ταινίες μικρού μήκους. Η συλλογή περιλαμβάνει ηχητικό σχολιασμό από τον Πιρς και τον Κίνγκσλεϊ και κυκλοφόρησε στις 8 Δεκεμβρίου 2015.
Υποδοχή
Ο Κλιφ Γουίτλι από το IGN έδωσε στην ταινία 9.4/10 λέγοντας πως είναι «μια επιστροφή στην αξιαγάπητη προσωπικότητα του άμοιρου Τρέβορ και ένα βήμα μπροστά για το μεγαλύτερο Κινηματογραφικό Σύμπαν της Marvel. Έχει τις ανατροπές που θα πρέπει να ικανοποιούν τόσο τους θαυμαστές όσο και τους μισητές του Τρέβορ Σλάτερι. [...] Ο Κίνγκσλεϊ για ακόμα μία φορά λάμπει στον ρόλο του Σλάτερι, απόμακρος και αδαής, αλλά ευτυχισμένος να γλιστρύσει ξανά στον ρόλο του Mandarin αν αυτό θα ευχαριστήσει τους λατρεμένους του θαυμαστές. Ο Πιρς χρησιμοποιεί κάποια ίδια αστεία από τον Iron Man 3 με κατά κάποιο αναφορικό τρόπο, αλλά αυτό δεν είναι κάτι τόσο καταστροφικό».
Ο Ντέβιν Φαράσι από τη σελίδα Birth.Movies.Death αποκάλεσε την ταινία «ακόμα μία εξαιρετική ταινία μικρού μήκους από τους τύπους εκεί στα Marvel Studios», για την οποία ένιωσε πως άξιζε να προβληθεί στις αίθουσες αντί να κυκλοφορήσει απλά σε home media. Πιστεύει πως ο χαρακτήρας του Σλάτερι «χρησιμοποιήθηκε στην ιδανική ποσότητα χρόνου στο Iron Man 3, και δίνοντάς του περισσότερο χρόνο εδώ, σε ένα διπλανό πρότζεκτ, μοιάζει με τον σωστό τρόπο να επιστρέψεις σε εκείνον. Ο Κίνγκσλεϊ τα σπάει, προσφέροντας πολλά υπέροχα αστεία και βουτώντας σωστά μέσα στον ανίδεο, εγωκεντρικό χαρακτήρα που αντιπροσωπεύει όλους τους χειρότερους στερεοτυπικούς ηθοποιούς που έχουμε». Ο Φαράσι επαίνεσαι τη σκηνή του Caged Heat, καθώς και την κάμεο εμφάνιση του Ρόκγουελ, ενώ δήλωσε θετικά όσον αφορά την αποκάλυψη του Mandarin: «αντί για μια παραποίηση της ιστορίας των κόμικ, αυτό μοιάζει σαν μια επέκταση, ένα τράβηγμα της κουρτίνας για να αποκαλύψει περισσότερη από τη συνολική εικόνα».